Strategic Investments er et dansk, børsnoteret investeringsselskab med fokus på aktivistinvestering og investering i small og midcap aktier, samt hedgefundinvestering i øvrige instrumenter. Med aktivist investering menes investering i selskaber, hvor selskabet søger at udøve et aktivt ejerskab og søger at få indflydelse via bestyrelsesposter og løbende møder med direktion og samarbejdspartnere. Scandinavian Investments investerer primært i nordiske aktier, og selskabet har som ambition at generere et årligt afkast på 10-15 procent. Selskabets fem største aktiebeholdninger er: Fynske Bank, Omnio Holding, Acroud, Agat Ejendomme og Totalbanken. I 2020 vedtog bestyrelsen i Strategic Investments en ny udbyttepolitik for selskabet. Målet er, at aktionærer i Strategic Investments A/S altid modtager en årlig, kontant forrentning af deres investering på 2 procent i form af udbytte. Desuden vil selskabet i de år, hvor afkastet overstiger målsætning på 10-15 procent, udbetale udbytte på mindst 3 procent. Strategic Investments er en mulighed for dig som investor til at diversificere til portefølje uden at kaste dig ud i hverken passiv indeksinvestering eller aktive investeringsforeninger. Et opmærksomhedspunkt er, at der er et begrænset antal aktier i fri handel, hvorfor aktiekursen ofte kan opleves som ganske volatil. Derfor kan få salg eller køb af aktien være medvirkende til store stigninger eller fald på kort tid. Strategic Investments kom på børsen med først handelsdag den 1. juni 2013, og siden har aktien givet et samlet afkast på 44 procent, hvilket er en del under udviklingen for det danske C25-indeks. Men på ren P/E er aktien meget billig, der mangler bare at flere opdager aktien, og det kan være svært for så lille et selskab.